Diari Oficial de la Generalitat Valenciana


Sumari del DOGV 983, del 13-01-1989 (1989/812914)

ORDRE de 20 de desembre de 1988, de la Conselleria de Cultura, Educació i Ciència, per la qual es convoca la Trobada Juvenil de Cine i Vídeo 1989 de la Comunitat Valenciana.
-----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/12/20/(2)/dof/vci/html**

### Dades del document

Número de DOGV
:   983

Data del DOGV
:   13-01-1989

Secció del DOGV
:   DISPOSICIONS GENERALS

Número del document
:   1989/812914


Data del document
:   20-12-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 20 de desembre de 1988, de la Conselleria de Cultura, Educació i Ciència, per la qual es convoca la Trobada Juvenil de Cine i Vídeo 1989 de la Generalitat Valenciana.  
L'article 31, apartat 25 de l'Estatut d'Autonomia de la Comunitat Valenciana confereix a la Generalitat competència exclusiva en matèria de joventut. L'exercici d'aquesta competència s'atribueix, sota la direcció superior del Conseller de Cultura, Educació i Ciència, a la Direcció General de Joventut, segons el Decret 95/1987 de 17 d'agost, del Consell de la Generalitat Valenciana. En virtut d'això, i d'acord amb el que disposa l'article 35 de la Llei de la Generalitat Valenciana 5/1983 de 30 de desembre del Govern Valencià.  
ORDENE:  
Article únic  
Es convoca la Trobada Juvenil de Cine i Vídeo de la Generalitat Valenciana, la qual es regirà per les bases que s'inclouen a l'annex d'aquesta ordre.  
DISPOSICIONS FINALS  
Primera  
Queda facultada la Direcció General de Joventut per dictar les normes complementàries escaients per dur a terme el que disposa aquesta ordre.  
Segona  
Aquesta ordre entrarà en vigor el mateix dia que es publicarà al Diari Oficial de la Generalitat Valenciana.  
València, 20 de desembre de 1988.  
El Conseller de Cultura, Educació i Ciència,  
CEBRIA CISCAR I CASABAN  
ANNEX  
Bases de la Trobada Juvenil de Cine i Vídeo de la Generalitat Valenciana.  
Primera. Participants.  
Podran participar-hi els joves residents o nascuts a Espanya, menors de 26 anys abans del 15 de maig de 1989, amb les limitacions que per a cada categoria estableix la base tercera.  
Segona. Inscripcions.  
1. Les sol·licituds d'inscripció seran formalitzades en imprès normalitzat que hom recollirà als Serveis Territorials de Cultura i Educació.  
2. La sol·licitud haurà d'anar acompanyada d'un sobre tancat on serà inclosa la cinta. A l'anvers del sobre constarà el títol de Pobra, el nom i els cognoms del realitzador, l'adreça i la modalitat en la qual hom concursa.  
3. La sol·licitud i el sobre seran presentats als Serveis Territorials de Cultura i Educació abans del 15 de maig de 1989.  
Tercera. Categories i modalitats.  
1. Son establertes dues categories:  
Categoria «A» «Experiències lliures».  
Es podrà presentar a aquesta categoria les pel·lícules de cine i vídeo realitzades per joves d'edat compresa entre els 16 i els 26 anys.  
Categoria «B» «Experiències docents».  
En aquesta categoria es podran presentar les pel·lícules de cine i vídeo realitzades per centres d'E.G.B. i Ensenyament Mitjà.  
2. Hi haurà dues modalitats en cada categoria:  
a) Modalitat de cine.  
b) Modalitat de vídeo.  
Quarta Condicions tècniques.  
1. Les cintes que siguen presentades a la modalitat de cine hauran de ser gravades en pel·lícula super 8 o 16 m/m. Les cintes corresponents a la modalitat de vídeo podran ser presentades gravades en sistema doméstic o industrial. En ambdós casos el temps de durada de Pobra no excedirà els 30 minuts.  
2. Les obres podran ser presentades en qualsevol llengua oficial de l'Estat Espanyol.  
Cinquena. Jurat.  
Els membres del jurat seran designats pel Director General de Joventut, que hi figurarà igualment com a President. El jurat concedirà els premis previstos a la base sisena.  
Sisena. Premis.  
Les obres escollides obtindran els premis següents:  
a) Categoria «A». Hom repartirà 6 premis distribuïts en funció de les modalitats:  
Vídeo  
1r. premi: 300.000 Ptes. i un equip de vídeo, marca SONY (processador d'imatge XV-T600, monitor KW-M 14E).  
2n. premi: 100.000 Ptes.  
3r. premi: menció.  
Cine  
1r. premi: 300.000 Ptes. i un equip de vídeo (Camera SONY V90 PRO).  
2n. premi: 100.000 Ptes.  
3r. premi: menció.  
b) Categoria «B». Seran repartits dos únics premis, que seran adjudicats sense tenir en compte la modalitat en que hagen concursat.  
1r. premi: un equip Vídeo 8, marca SONY (Camera V-200 PRO, taula RME 100V i magnetoscopi Super Beta MF 950 MK 11).  
2n. premi: un equip Vídeo 8, marca SONY (Camera V90 PRO, taula RM 100V i magnetoscopi Super Beta MF 950 MK 11).  
Setena. Utilització de les obres.  
1. La Direcció General de Joventut es reserva el dret de reproduir en una còpia les obres premiades i utilitzar-les a la seua conveniència, esmentant l'autor. Les obres premiades es tornaran una vegada realitzades les copies i, en qualsevol cas, abans d'un any a comptar des de la celebració de la Trobada.  
2. Les cintes no premiades es tornaran al finalitzar la Trobada.  
Vuitena. Acceptació de les bases.  
La participació en la Trobada suposa la total conformitat i acceptació d'aquestes bases.


Còpia Permalink ELI